laion/Wikipedia-Exotic huggingface dataset:
סן-רמי-דה-פרובאנס

סן-רמי-דה-פרובאנס (בצרפתית: Saint-Rémy-de-Provence) היא קומונה במחוז בוש-דו-רון שנמצא בחבל הארץ פרובאנס-אלפ-קוט ד'אזור. קומונה זו ממוקמת בדרום צרפת. עד 12 באפריל 1953 Saint-Rémy (סן-רמי) היה שמה הרשמי של הקומונה, אך עדיין משתמשים בשם זה כקיצור לשם המלא הנוכחי. היא ממוקמת בצפון רכסי ההרים האלפילאיים והיא העיירה המרכזית בהם. בשנת 2020 אוכלוסייתה מנתה 9,692 תושבים. העיירה, שהתגוררו בה בני אדם עוד מהתקופה הפרה-היסטורית, נקראת על שם הבישוף רמיגיוס הקדוש תחת השם הלטיני Villa Sancti Remigii. ממאי 1889 עד למאי 1890, הצייר ההולנדי הנודע וינסנט ואן גוך התאשפז במוסד הפסיכיאטרי שבעיירה, ושם צייר כמה מיצירותיו הגדולות ביותר, דוגמת ליל כוכבים, שמאפיין את העיירה. סן-רמי-דה-פרובאנס ממוקמת במרחק של כ-20 ק"מ דרומית לעיר אביניון ומצפון להרים האלפילאיים. מזג האוויר נחשב למזג אוויר ים-תיכוני. החורפים מתונים ויבשים והקיצים חמים ויבשים. הטמפרטורה הגבוהה ביותר היא בחודשי יולי ואוגוסט ויכולה להגיע עד ל-29 מעלות צלזיוס, והטמפטורה הנמוכה יותר היא בחודשי ינואר ויכולה להגיע ל-3 מעלות צלזיוס. החודש הגשום ביותר הוא ינואר עם ממוצע של 7 ימי גשם בהשוואה לחודש היבש בשנה, יולי, עם 2 ימי גשם. יש בסך הכל 30 ימי קיפאון בשנה, ומשקעי שלג הם אמנם מחזה נדיר יחסית, אך כשהוא מתרחש מדובר על פי רוב במשקעים כבדים ביותר. בעיר ניתן למצוא הריסות מהעיר הרומית גלאנום, כולל שער ניצחון הממוקם בפרוורים הדרומיים של העיירה. מדיה וקבצים בנושא סן-רמי-דה-פרובאנס בוויקישיתוף אתר האינטרנט הרשמי של סן-רמי-דה-פרובאנס (בצרפתית) ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
קרפדת מורונה-סנטיאגו

קרפדת מורונה-סנטיאגו (שם מדעי: Atelopus halihelos) היא מין של קרפדה ממשפחת הקרפדיים האנדמית לאקוודור. צפרדע זו בעלת גוני ירוק-שחור עם בטן צהובה בהירה ושוליים כהים והיא קטנה מאוד באורך של מספר סנטימטרים והיא קרובתה של קרפדה זהובה פנמית. הצפרדע הגיעה בשנים האחרונות לסיכון גדול עד לכך שהרשימה האדומה של IUCN הגדירה את מצב שימורה לסכנת הכחדה חמורה. תפוצתה בטבע היא אך ורק במספר של יערות הרריים והנחלים שסביבם, בעוד שמעטים נמצאו ונלקחו לאזורי שימור. עם זאת ההנחה היא שישנם מעט מאוד פרטים שלה בטבע, עד ל-45 פרטים, המאוימים בטבע מכריתת יערות ומזיהומים הפוגעים גם בשאר הדו-חיים. פרט בשם "סנטיאגו העצוב" היה אחד הנותרים האחרונים מהמין, כאשר משלחת, בראשות ג'יימה קולברס, נועדה להרבות אותו עם נקבה שנמצאה לאחר משלחת חיפוש נקבה עבורו וזאת נמצאה ביערות העננים של הרי האנדים של אקוודור, זאת למרות שהם לא ייצרו ביצים פוריות. מאוחר יותר משלחת נוספת נשלחה ומצאה זכר ונקבה ואלה הצליחו להתרבות בהצלחה, מה שיכול לעזור להציל את המין מסף ההכחדה. קרפדת מורונה-סנטיאגו, באתר ITIS (באנגלית) קרפדת מורונה-סנטיאגו, באתר NCBI (באנגלית) קרפדת מורונה-סנטיאגו, באתר Animal Diversity Web (באנגלית) קרפדת מורונה-סנטיאגו, באתר האנציקלופדיה של החיים (באנגלית) קרפדת מורונה-סנטיאגו, באתר GBIF (באנגלית) קרפדת מורונה-סנטיאגו באתר הרשימה האדומה של IUCN IUCN SSC Amphibian Specialist Group (2018). "Atelopus halihelos". IUCN Red List of Threatened Species. 2018: e.T54517A190202584. doi:10.2305/IUCN.UK.2018-1.RLTS.T54517A190202584.en. Retrieved 16 November 2021 "Planet Earth's latest drama: the sex life of a frog". Yahoo News. 2023-12-08. Retrieved 2023-12-11
קרברוס (מגזין)

קרברוס (באנגלית: Kerberos) היה מגזין סאטירי בשוודית שפורסם בהלסינקי, פינלנד בשנים 1917–1921. המגזין החל לצאת לאור בשנת 1917. המגזין הביע עמדה פוליטית ליברלית על אף שפוליטיקה לא הייתה מיקודו הבלעדי של המגזין, זאת משום שכלל גם כתבים אמנותיים. משנת 1917 עד 1918 יצאה לאור גם מהדורה בשפה הפינית של המגזין ששיפרה את הפופולריות שלו. קרברוס תמך בדעות אנטי-קומוניסטיות ואנטי-בולשביקיות בעת ההתמודדות עם המשטר הקומוניסטי החדש שהוקם ברוסיה. מחבריו טענו שמונרכיה תהיה אופציה טובה יותר עבור רוסיה וגם עבור האינטרסים של פינלנד. המגזין הפסיק לצאת לאור ב-1921 והוחלף על ידי מגזין סאטירי נוסף בשפה השוודית, "Garm". Kerberos: konstnärliga publikationen: tidskrift för satir och humor, Helsingfors: kustantaja tuntematon, 1917
גורדי בגן הפלאים

גורדי בגן הפלאים (באנגלית:Gordi's Enchanted Playroom) הוא משחק מחשב ולומדה מסוג point & clcik שפותחה על ידי חברת קומפדיה בשנת 1997 הוא יועד לילדים צעירים, מגיל 3 ועד גיל 6. המשחק יצא כחלק מסדרת גורדי החדשה, והוא מלווה בכיכובו של גורדי ובקריינות מלאה של דנה דבורין. המשחק מיועד בעיקר לפיתוח יכולת החשיבה הפסיכומטרית של ילדים ופעוטות. המשחק משלב משחקים חינוכיים שמתמקדים בפיתוח יכולת ריכוז והבחנה, הבנת הנשמע, פיתוח שמיעה מוזיקלית ועוד. המשחק יצא במספר גרסאות במשך השנים כדי להתאימו למערכות ההפעלה השונות, והוא יוּצא לרחבי העולם. בארץ הוא זכה להצלחה רבה בעיקר הודות לקריינותה המלאה בעברית של כוכבת ערוץ הילדים דאז דנה דבורין. המשחק יצא בגרסת הבסיס שלו גם באנגלית וברוסית. המשחק פותח בעזרתם של אנשי מכללת לוינסקי למורים, שהתאימו את המשחק לדרישות הפדגוגיות. במשחק עצמו אין עלילה של ממש, אלא סיפור רקע. כאשר כל הילדים עוזבים את הגן, הצעצועים עצובים כי אין מי שישחק איתם. בשלב זה על השחקנים לבחור האם לשחק עם הדובי או הבובה שמשמשים בעיקר כמצביע עכבר, ויחד איתם אפשר לבחור באחד מששת המשחקים הקיימים. המשחקים עוסקים בפתירת פאזלים, זיהוי קולות, יציאה ממבוכים ועוד. ברמות קושי משתנות לפי הגיל של השחקן. המשחק זכה לביקורות חיוביות, והוא סוקר בהרחבה בעיתוני ומגזיני התקופה בין היתר בפנאי פלוס ובמגזין סגנון. בביקורת של מגזין את הוגדר כאחד המשחקים המומלצים לילדים בגיל הרך. המשחק קיבל ביקורות חיוביות גם מחוץ לישראל. Скачать игру Gordi's Enchanted Playroom / Волшебные игрушки для PC через торрент - GamesTracker.org, gamestracker.org יאירה יסמין, ‏עד שהסי-די-רום ימות, באתר גלובס, 22 במאי 1997 משחקים קומפדיה-גורדי בגן הפלאים - YouTube, באתר www.youtube.com קומפדיה הדגמות-חלק 2, נבדק ב-2024-01-29 tomroshko, דור הדוט קום | מגזין את, באתר דור הדוט קום | מגזין את, ‏2006-12-06 Gordi's Enchanted Playroom PC Review - www.impulsegamer.com -, www.impulsegamer.com
צ'אנדריאן 2

צ'אנדריאן 2 (בסנסקריט चंद्रयान्-२ ; מילולית - רכב הירח 2) היא גשושית הודית לחקר הירח ששוגרה על ידי הארגון ההודי לחקר החלל (ISRO) בשנת 2019. המשימה כללה מקפת ירחית וגשושית נחיתה. נחיתה רכה לא הצליחה. מקפת פעילה גם כיום. בשנת 2007 נחתם חוזה בין הארגון ההודי לחקר החלל לבין רוסקוסמוס על שיתוף פעולה בפרויקט. באחריות רוסית היה תכנון וייצור של יחידת נחיתה. יתר המרכיבים היו צריכים להיות בתכנון וייצור הודי. השיגור היה מתוכנן לשנת 2012. לאחר כישלון של גשושית רוסית Fobos-Grunt, "רוסקוסמוס" הודיע על תכנון מחדש והגדלת משקל של יחידת נחיתה. מועד השיגור נדחה במספר שנים. כאשר בשנת 2015 רוסים הודיעו על דחייה נוספת, סוכם על סיום שיתוף פעולה בפרויקט. שיגור הועבר לסוף 2017/תחילת 2018. השיגור היה מתוכנן להתבצע ב-15 ביולי 2019 ותהליך הספירה לאחור הופסק 56 דקות לפני השיגור עקב תקלה במשגר. בסופו של דבר השיגור בוצע ב־22 ביולי 2019. הגשושית כללה מקפת ויחידת נחיתה שעליה הותקן רכב חלל קטן. מקפת הייתה צריכה לבצע מיפוי הירח מגובה של 100 ק"מ. משקלה 2,379 ק"ג. היא מצוידת במדחף לתמרון. פאנל סולארי של המקפת מייצר כ-1,000 ו"ט. מערכות תקשורת מאפשרות קשר עם מרכז בקרה. כמו כן על היחידה הותקנו 8 מכשירים מדעיים. נחתת הייתה צריכה לבצע נחיתה רכה ולשחרר רכב חלל. משך פעילות מתוכננת הייתה שבועיים. משקלה היה 1,471 ק"ג. היא הייתה מצוידת במדחף לתמרון. פאנל סולארי של הנחתת מייצר כ-600 ו"ט. על הנחתת הותקנו מספר מכשירים מדעיים. היא הייתה אמורה לשחרר רכב חלל קטן במשקל 27 ק"ג. לאחר השיגור בוצעו מספר תמרונים במסלול סביב כדור הארץ. ב-13 באוגוסט החלה טיסה לכיוון הירח וב-20 באוגוסט הגשושית עברה למסלול סביב הירח. החל ביצוע צילומי הירח. ב-2 בספטמבר נחתת התנתקה מהמקפת והחלה ירידה לקרקעית הירח. בגובה של 2.1 ק"מ קשר עם הנחתת נותק והיא התרסקה. בצילומים שבוצעו על ידי מקפת לסקר הירח של נאס"א ניתן לראות מיקום מדויק של אתר ההתרסקות. מקפת יכולה להמשיך את פעילותה במשך 7 שנים. מדיה וקבצים בנושא צ'אנדריאן 2 בוויקישיתוף אתר האינטרנט הרשמי של צ'אנדריאן 2 (באנגלית) המשימה באתר סוכנות החלל ההודית (באנגלית). פרופיל המשימה סרטון על המשימה
רוברט רוזנטל

רוברט רוזנטל (באנגלית: Robert Rosenthal‏; 2 במרץ 1933 – 5 בינואר 2024) היה פסיכולוג יהודי אמריקאי. רוזנטל לימד באוניברסיטת הרווארד משנת 1962 ועד שנת 1999. בשנת 2002 נבחר על ידי כתב העת לאחד ממאה הפסיכולוגים הבולטים במאה העשרים. רוזנטל התפרסם בניסוי שערך ביחד עם ליאונור ג'ייקובסון בבית ספר. הניסוי הראה כי ביצועי תלמידים הושפעו מהאופן בו התייחסו אליהם המורים. רוזנטל נולד בעיר גיסן בגרמניה. היה בן יחיד. הוריו הרמין קאהן ויולויוס רוזנטל עסקו במסחר בבגדים. בשנת 1938 ברחה המשפחה רודזיה הדרומית וב-1940 לניו יורק. למד פסיכולוגיה באוניברסיטת קליפורניה בלוס אנג'לס. עבד כפסיכולוג קליני ואחרי כן במחקר בפסיכולוגיה חברתית. עבד באוניברסיטת דקוטה הצפונית ובאוניברסיטת הרווארד משנת 1962 ועד פרישתו לגמלאות בשנת 1999. מדובר במחקר פורץ דרך שערך ביחד עם ליאונור ג'ייקובסון בבית ספר אותו ניהלה. לתלמידים נערכו מבחני IQ. למוריהם דווחו תוצאות אקראיות, לא אמיתיות, שעל פיהן קבוצת תלמידים קיבלה ציונים גבוהים. במבחן IQ שערך כמה חודשים אחרי זה נמצא כי התלמידים שסומנו כבעלי ציון גבוה שיפרו את הציון שלהם במבחן. ההסבר לממצא הוא שהביצועים של אנשים מושפעים מהציפיות של אחרים. אפקט הגשמת הציפיות נקרא אפקט פיגמליון. תוצאות המחקר פורסמו על ידי רוזנטל וג'ייקובסון בספר "אפקט פיגמליון בכיתה", שפורסם בשנת 1968. המחקר הוא אחד המחקרים המצוטטים ביותר בפסיכולוגיה והתברר כנכון גם בהקשרים של מערכות יחסים מחוץ למערכת החינוך, כגון: יחסים בין רופאים למטופלים, שופטים ונאשמים מפקדים וחיילים. בשנות ה-50 של המאה העשרים, כשעבד באוניברסיטת דקוטה הצפונית ערך ניסוי בו הציג לתלמידיו שתי קבוצות של חולדות. הוא אמר לתלמידים שקבוצת חולדות אחת אומנה לעבור מבוך במהירות והשנייה לא אומנה. שתי קבוצות החולדות עברו את אותו האימון. בניסוי נמצא כי קבוצת החולדות שסומנה כבעלת פוטנציאל גבוה יותר למעבר מהיר של המבוך, עברה את המבוך מהר יותר מהקבוצה השנייה. מסקנת הניסוי הייתה שהצלחת קבוצות החולדות המסומנת כבעלת פוטנציאל גבוה יותר נבעה מהציפייה החיובית של הסטודנטים במעבדה. הציפייה גרמה לסטודנטים להעניק טיפול מועדף לחולדות אלה ולכן הצליחו יותר. פרסום המחקר על החולדות היה הגורם לפנייה של ליאונור ג'ייקובסון איו לעריכת מחקר השפעת ציפיות של אחרים על מנת המשכל. ערך מורחב – הטיית פרסום הטיית פרסום הנקראת גם אפקט המגירה מתייחסת לסיכויים הגדולים יותר להתפרסם של מחקר המציג תוצאה עם מובהקת סטטיסטית מאשר מחקר שאינו מציג תוצאה כזו. את המונח "אפקט המגירה" טבע הפסיכולוג רוברט רוזנטל במאמר משנת 1979. במאמרו הוא טוען שבכל תחומי המחקר הספרות המקצועית מלאה בתוצאות מובהקות שגויות, בעוד שהמחקרים שלא הגיעו לתוצאה מובהקת נשארים במגירה. הטיית פרסום עופר אדרת, חקר של השפעה של ציפיות, הארץ, 26 בינואר 2024. רוברט רוזנטל, באתר פרויקט הגנאלוגיה במתמטיקה עופר אדרת, חקר של השפעה של ציפיות, הארץ, 26 בינואר 2024 The file drawer problem and tolerance for null results. רוברט רוזנטל
קרגו דרגון C211

קרגו דרגון C211‏ באנגלית:Cargo Dragon C211 היא חללית מטען שמיועדת להעברת ציוד ומצרכים לתחנת החלל הבין-לאומית. החללית נבנתה בעקבות זכיית SpaceX במכרז נאס"א. זו החללית השלישית בסדרה. כל השיגורים מבוצעים בכן שיגור 39A במרכז החלל קנדי בעזרת משגר פאלון 9 Block 5 שמתואם לשימוש חוזר. חזרת החללית מבוצעת למפרץ מקסיקו. החללית מצוידת במערכת עגינה מסוג NDS (NASA Docking System) המאפשרת לה לעגון באופן עצמאי ואוטומטי בתחנת החלל הבין-לאומית. בניגוד לגרסה מאוישת של חללית דרגון 2 בחללית מטען לא הותקנו מושבים לצוות, מערכת שליטה, מערכות תומכות צוות מאויש ומערכת מילוט אוטומטית. לבקשת נאס"א נחיתה של החלליות מבוצעת במימי מפרץ מקסיקו במטרה לקצר את הדרך למרכז החלל קנדי לאחר הנחיתה. הטיסה הראשונה בוצע ב-26 בנובמבר 2022. המשגר נחת בהצלחה באסדה ימית. חללית נחתה לאחר 45 ימים בחלל. הטיסה השנייה בוצע ב-10 בנובמבר 2023. המשגר נחת בהצלחה באזור נחיתה מס' 1 בנמל החלל קייפ קנוורל. חללית נחתה לאחר 42 ימים בחלל. מדיה וקבצים בנושא קרגו דרגון C211 בוויקישיתוף תיאור החללית באתר היצרן תיאור משימה SRS-26 תיאור משימה SRS-29
תיבון

האם התכוונתם ל... אבן תיבון – משפחה יהודית פרובנסלית של מתרגמים, פילוסופים, מדענים, רופאים ופרשני מקרא גוסטב תיבון – פילוסוף צרפתי גלי מיר-תיבון – היסטוריונית וסופרת ישראלית, יו"ר המכון למצוינות בהומניסטיקה, אשתו של נעם תיבון יגאל תיבון – במאי קולנוע ישראלי, תסריטאי ומפיק עצמאי נעם תיבון – אלוף בצה"ל, בעלה של גלי מיר-תיבון אמיר תיבון – עיתונאי ישראלי, בנם של נעם תיבון וגלי מיר-תיבון
פנטסיה בארץ הפלאות

פנטסיה בארץ הפלאות הוא מופע מוזיקלי ישראלי לכל המשפחה בתקציב של 900 אלף דולר, אשר הוצג בשנת 1980 במהלך חג סוכות, בביומו של צדי צרפתי ובהפקתו של מיקי פלד. המופע כולל ביצועים לשירים מתורגמים לעברית מסרטי קולנוע ומחזות זמר קלאסיים בניהולו של אילן מוכיח, לצד קטעי קישור אותם כתבה לאה נאור, בכיכובם של ציפי שביט, ששי קשת, נורית גלרון, להקת סקסטה, תמיר כהן ולהקת חטיף. בעקבות הצלחת המופע, הופק תקליט כפול שכלל בתוכו את שיריו, כמו כן צולם ספיישל טלוויזיוני בן שני חלקים ששודר פעמים רבות בערוץ הראשון. באוגוסט 1980, כשהחלו החזרות למופע בהפקת חברת קלסיפופ, הכריזו עליו לראשונה בעיתונות, כאשר פורסם שהוא יעלה בחג סוכות של אותה שנה בהיכל התרבות ושהוא יכלול ביצועים לשירים מתורגמים לעברית מסרטי קולנוע ומחזות זמר קלאסיים בניהולו של אילן מוכיח, ביניהם "עליסה בארץ הפלאות", "פיטר פן", "שלגיה ושבעת הגמדים", "פינוקיו", "אוליבר!", "צלילי המוסיקה" ו"מרי פופינס". עוד נודע שאת המופע יביים צדי צרפתי, שהכוריאוגרפיה תנוהל על ידי יעקב קלוסקי ושיככבו בו ציפי שביט, ששי קשת, נורית גלרון, להקת סקסטה ויגאל בשן, כשהאחרון בסופו של דבר לא לקח חלק. עוד השתתפו במופע ילד הפלא תמיר כהן ולהקת חטיף, כשהוקמה במיוחד עבור מופע זה. אורך המופע היה כ-90 דקות, והוא כלל כ-200 תלבושות, תפאורות רבות, 24 רקדנים ותזמורת, כשתקציבו הוא 900 אלף דולר. המופע הוצג כעשרים פעמים וזכה להצלחה רבה, לכן הוחלט לצלם ספיישל טלוויזיוני בהצגתו. הספיישל צולם באוקטובר 1980, ומאז שודר פעמים רבות בערוץ הראשון בשני חלקים. כמו כן, הופק תקליט כפול בהוצאת חברת ישראדיסק, הכולל את שירי המופע בביצוע משתתפיו, ובנוסף כולל שירים נוספים שהוקלטו על ידי החברה, אשר בוצעו על ידי מייק בורשטיין, ריקי גל, צבי בומס ולילך גליקסמן. התקליט הכפול כולל 51 רצועות. המופע תוכנן להיות ראשון מתוך סדרה חד שנתית של מופעים, שבסופו של דבר לא הופקו. בחנוכה 1981, שנה לאחר הצגת המופע, עלה הפסטיגל, שמוצג בכל חג חנוכה בקונספט חדש. בפסטיגל 1989 שהיה בנושא משפחה, ביצעו שביט, חנה לסלאו וספי ריבלין מחרוזת שירים מתוך המופע. פסטיבל שירי הילדים פלייליסט שירי המופע, באתר יוטיוב סמדר שיר, קול על הכל, בעיתון מעריב, 14 באוגוסט 1980 יעקב הכהן, מה חדש?, בעיתון מעריב, 4 באוגוסט 1980 טלי נתיב, מכל הרוחות, בעיתון דבר, 29 באוגוסט 1980 מירי פז, פנטאסיה בארץ הפלאות, בעיתון דבר, 11 באוגוסט 1980 אירה רוזנברג, סימפונית השעשועים, בעיתון מעריב, 18 בספטמבר 1980 פנטזיה בארץ הפלאות, באתר של צדי צרפתי פרסומת למופע, בעיתון מעריב, 6 באוקטובר 1980 פנטזיה בארץ הפלאות - 1980 פרק 1 - כאן 11 לשעבר רשות השידור, באתר יוטיוב, 7 בדצמבר 2016 פנטסיה בארץ הפלאות (1980), באתר סטריאו ומונו פסטיגל 1989
אלינה ולטונן

אלינה מריה ולטונן (נולדה ב-23 באוקטובר 1981) היא פוליטיקאית פינית המכהנת כשרת החוץ תחת פטרי אורפו מאז 2023. היא חברה במפלגת הקואליציה הלאומית, וכיהנה בפרלמנט הפיני מאז 2014. בבחירות המקומיות בפינלנד (2021) (אנ') היא קיבלה את מספר הקולות השני בהלסינקי ונבחרה לחברה במועצת העיר. בילדותה התגוררה עם משפחתה בבון. ולטונן היא בעלת תואר שני בכלכלה וטכנולוגיה פיננסית מאוניברסיטת הלסינקי. היא עבדה בכמה חברות סטארט-אפ טכנולוגיות, ועמדה בראש מועצת המנהלים של מכון החשיבה לשוק חופשי Libera מ-2015 עד 2021. לפני כניסתה לפוליטיקה ב-2014, היא כיהנה 10 שנים בבנקאות השקעות, כדירקטורית ברויאל בנק אוף סקוטלנד (אנ') וכאנליסטית בכירה ב-Nordea. היא פיתחה מודל להפיכת מדינת הרווחה לכלכלת שיתוף דיגיטלית. בשנת 2018, היא השתתפה בוועידת בילדרברג בטורינו. באפריל 2016 הכריזה ולטונן על מועמדותה להנהגת מפלגת הקואליציה הלאומית. בסיבוב הראשון של הבחירות לראשות המפלגה ב-11 ביוני 2016 היא קיבלה 15% מהקולות ובכך לא הצליחה להיבחר. בספטמבר 2020 נבחרה ולטונן לסגנית יו"ר של מפלגת הקואליציה הלאומית. בבחירות לפרלמנט ב-2023 גייסה ולטונן את תקציב קמפיין הבחירות הגדול ביותר, 179,000 יורו. המממנים הגדולים ביותר שלה היו פוג'ו זבלודוביץ' ובארן וולרוס (אנ'). ביוני 2023, היא מונתה לשרת החוץ תחת פטרי אורפו. בספטמבר 2020, ולטונן הגישה בקשה לגירושין מג'וקה לפומקי. באפריל 2021 היא הודיעה שהיא החזירה את שם משפחתה לשם נעוריה. לולטונן ולפומקי יש שני ילדים משותפים. מדיה וקבצים בנושא אלינה ולטונן בוויקישיתוף אתר האינטרנט הרשמי של אלינה ולטונן אתר האינטרנט הרשמי של אלינה ולטונן (בפינית) אתר האינטרנט הרשמי של אלינה ולטונן אלינה ולטונן, ברשת החברתית אקס (טוויטר) Elina Valtonen, באתר הפרלמנט הפיני (באנגלית) אוריאל בארי, ‏שרת החוץ של פינלנד: "זמנה של ישראל להגן על עצמה עבר", באתר "סרוגים", 25 בינואר 2024 Minister for Foreign Affairs, Valtioneuvosto (באנגלית אמריקאית) "Elina Lepomäki". Parliament of Finland. "Municipal election 2021 Result service". ארכיון מ-13 ביוני 2021. נבדק ב-9 בינואר 2022. {{cite web}}: (עזרה) Elina Valtonen, www.nordicbankingforum.com. "Mikä Libera?". Libera. NCP MP had €100k offshore in 2014, denies wrongdoing, News, ‏2021-10-05 (באנגלית) "The Finnish model of welfare for the digital age". Financial Times. 17 במרץ 2016. {{cite web}}: (עזרה) "Stubb and Orpo fight in the second round - Orpo only needs 11 votes to win". Yle News. 11 ביוני 2016. {{cite web}}: (עזרה) "Häkkänen, Lepomäki and Ikonen become vice-chairs of the Coalition Party". Yle. 6 בספטמבר 2020. נבדק ב-9 בינואר 2022. {{cite news}}: (עזרה) "Ulkoministeri Elina Valtosen vaalirahoitus ilmoitettu yli 40 000 euroa liian pieneksi, HS kertoo – onkin eduskuntavaalien suurin". Yle Uutiset (בפינית). 2023-08-20. נבדק ב-2023-12-19. "Miljonäärit tukivat ehdokkaita avokätisesti kevään vaaleissa – Nämä kansanedustajat saivat "Nallelta" täydet 6 000 euroa". www.iltalehti.fi (בפינית). נבדק ב-2023-12-19. Waris, Olli (2023-06-06). "Kokoomuksen Valtosella yli 136 000 euron kampanja – sai Wahlroosilta ja Zabludowiczilta 6 000 euroa". Ilta-Sanomat (בפינית). נבדק ב-2023-12-19. "Prime Minister Orpo's Government appointed". Valtioneuvosto. נבדק ב-20 ביוני 2023. {{cite web}}: (עזרה) "Elina Lepomäki vaihtoi sukunimeään". Ilta-Sanomat. 25 באפריל 2021. {{cite web}}: (עזרה)
הפיגוע בוואדי חרמיה

האם התכוונתם ל... הפיגוע בוואדי חרמיה (2002) – פיגוע טרור ערבי בוואדי חרמיה בשומרון ב-2002 הפיגוע בוואדי חרמיה (2024) – פיגוע טרור ערבי בוואדי חרמיה בשומרון ב-2024
סטייק נוסח פירנצה

סטייק נוסח פירנצה (באיטלקית: Bistecca alla fiorentina) הוא מנת סטייק איטלקי העשוי מעגל צעיר (vitellone) או פרה צעירה בגיל 15/16 חודשים שמעולם לא הייתה בהריון (scottona) והיא אחת המנות המפורסמות ביותר במטבח האיטלקי הטוסקני. זהו סטייק (נקרא סינטה בבריטניה, אוסטרליה ודרום אפריקה) loin בארצות הברית, נתח של סטייק בקר המורכב משריר שעושה עבודה מועטה על עצם, צלוי על גריל עד שהוא רייר (50 מעלות צלזיוס). המילה ביסטקה באיטלקית הושאלה מהביפסטייק האנגלי בתחילת המאה ה-19. מילון משנת 1863 מגדיר זאת כך: ... פרוסה גדולה של בשר, חתוכה מהגב לכיוון העכוז או מקום אחר ליד, צלוי קלות על גריל, ונאכל חצי צלוי. סטייק נוסח פירנצה (Bistecca alla fiorentina) מתקבלת מחיתוך הסינטה (החלק המתאים לחוליות המותנית, חצי הגב בצד הזנב) של עגל או פרה צעירים מגזע Chianina: באמצע יש לו את העצם בצורת ה-T, כלומר סטייק T-bone, עם הפילה בצד אחד והסינטה בצד השני. הגסטרונום האיטלקי פלגרינו ארטוסי (אנ') במדריך הבישול שלו משנת 1891 בשם "מדע במטבח ואמנות האכילה היטב" (La scienza in cucina e l'arte di mangiar bene), מגדיר את חתך הסטייק באופן הבא: "סטייק פלורנטיני הוא מבשר בקר - סטייק, מילה באנגלית ששווה צלע של שור, ומכאן הגיע שמו של הסטייק שלנו, שהוא לא יותר מנתח עם העצם שלו, אצבע או אצבע וחצי בעובי, חתוך מסינטה של פר צעיר". הבשר - שהתיישן קודם לכן לפחות שבועיים בחדרי קירור - חייב להיות בטמפרטורת החדר בזמן הצלייה. החתך הוא בערך 1-1.5 ק"ג, הגובה כ-5-6 ס"מ. לחימום הגריל משתמשים בכמות נדיבה של גחלים מפחמי עץ, רצוי אלון או זית. הפחמים חייבים להיות לוהטים היטב, בקושי מכוסים בשכבה קלה של אפר, ללא להבה. הבשר בהתחלה, חייב להיות קרוב מאוד לגחלים, כך שייווצר קרום ארומטי מהר ככל האפשר באמצעות תגובת מייאר, ולאחר מכן לאחר הדקה הראשונה יש להעלות אותו לחום נמוך יותר. את הבשר הלא מתובל הופכים פעם אחת, וצולים אותו כ-3–5 דקות לכל צד. לבסוף, הוא צלוי במצב של "עומד על צד העצם" (הסטייק חייב להיות עבה מספיק כדי לעמוד כך לבד), במשך 5/7 דקות, עד שעקבות הנוזלים נעלמים מהעצם. הבשר שחום היטב מבחוץ ורייר מבפנים. הוא צריך להיות אדום, רך ועסיסי מבפנים, אבל גם חם. מסיבה זו לא הופכים אותו במזלגות. נלווים מסורתיים הם שעועית קנליני מתובלים שמן זית, או סלט. על השולחן, זה משתלב עם יין אדום טוב, כמו קיאנטי קלאסיקו. הסטייק נמכר במסעדות בפירנצה בדרך כלל לפי משקל, בטרם צלייה. המטבח האיטלקי-טוסקני רשימת מנות בקר מפלגת הנטיסטים האיטלקית, הידועה גם בשם מסיבת הסטייק סטייק טי בון Regione Toscana (a cura di), Viaggio in Toscana. Alla scoperta dei prodotti tipici, Firenze, Giunti, 2001, p. 127. ISBN 978-88-09-02452-6. Paolo Petroni, Il libro della vera cucina fiorentina, Firenze, Il Centauro, 2004. ISBN 978-88-86540-01-8. Sandro Pintus, Elogio della bistecca. La fiorentina dalla Chianina alla tavola. Storia, ricette, curiosità, 2ª edizione, StreetLib, 2016. Windows/Linux. ISBN 9786050436051 – Mac (interattivo) id1027888456. מדיה וקבצים בנושא סטייק נוסח פירנצה בוויקישיתוף Pellegrino Artusi (2003). La scienza in cucina e l'arte di mangiar bene. Florence: Giunti. ISBN 978-88-09-03190-6.
ג'וליה ילדי הפרחים

ג'וליה גולשת בזמן ילדי הפרחים (באנגלית: Julia: Back to the sweet 60's) הוא משחק מחשב משנת 2001 מסוג הרפתקה-תעלומה של חברת Jade, שהייתה חברת בת של קומפדיה. המשחק בסדרה מתרחש בשנות ה-60 בסן פרנסיסקו ובו הגיבורה נוסעת בזמן כדי להפגיש בין ההורים שלה. המשחק מבוסס על שיטת חשיבה המצאתית. Jade הייתה חברה לפיתוח משחקים ישראלים שפעלה בין השנים 2000–2005 שהוציאה לאור שני משחקי מחשב בסדרת המשחקים "ג'וליה גולשת בזמן". החברה הוקמה על ידי מיכל בן ארי, אורית בינדרמן ואראלה בן שחר, שהגיעו לחברת קומפדיה בהצעה לפתח משחק הרפתקאות-פאזלים שהגיבורה היא אשה. החברה הגיע עם הרעיון וגם עם מחקר מקיף על התקופה והדמויות הפועלות בה ואף הדמות של השחקנית הראשית מבוססת על אחת מהן. חברת קומפדיה נענתה לבקשה ובשיתוף הפעולה בין החברות נוצרו שני המשחקים "ג'וליה וילדי הפרחים" ו"ג'וליה תעלומה בפריז". מטרת המשחקים הייתה להביא גם בנות לתחום משחקי המחשב, תחום שנכון לאותה תקופה היה פופולרי בקרב בנים. ההפצה בארץ נעשתה על ידי גלובוס יונייטד, המשחק הופץ ברחבי העולם כולל בארצות הברית, גרמניה, פולין, ויוביסופט הייתה המפיצה שלו בצרפת. גיבורת המשחק היא ג'וליה מקנזי ילדה מתבגרת בשנות ה-2000, בתחילת המשחק היא מספרת לחברתה מג שהיא רבה עם אמה והלוואי והייתה יכולה להתחיל את היום מההתחלה, חברתה נותנת לה כתובת אינטרנט שאמורה להחזיר אותה לבוקרו של אותו יום. מה שקורה בפועל זה שג'וליה חוזרת לשנות ה־60 בכלל הפרעה בזמן. חברתה מג מסבירה שעליה להפגיש בין ההורים שלה, כי משהו שיחק ברצף הזמן, ומונע מהוריה להפגש ואם היא לא תספיק לתקן זאת היא לא תוולד. במשחק ישנה אפשרות לחקור שני כיוונים שונים, שכל אחד מהן מוביל לסוף שונה. אפשר לחפש אחר האבא שלה ג'ימי או אחרי האמא אליס קפלן. במשחק על ג'וליה לגלות מי מנסה למנוע מהוריה להיפגש, כאשר אוספים די ראיות ניתן להרשיע את החשוד ולהביא לסיום המשחק. לאחר חמש הרשעות לא נכונות של אדם חף מפשע, המשחק יתחיל מההתחלה. בנוסף לעלילה הראשית יש במשחק מיני גיים של טריוויה שעוסק בילדי הפרחים ובשנות ה-60 הסוערות בארצות הברית. ואם תענו נכון תקבלו רמז שיעזור לכם להמשיך. בזמן אמת המשחק קיבל ביקורות מעורבות כאשר אפשר לציין את הגרפיקה התלת־ממדית אך הפשוטה ומצד שני חדות המחשבה שהוא דורש מהשחקן, במגזין קליק, מאותה תקופה ניתן למשחק ציון של 3 מתוך 5. אולם כיום המשחק נחשב למבוקש מאד בקרב אספני המשחקים בעברית, והוא נחשב לאחד המשחקים הבוגרים שחברת קומפדיה פיתחה, וגם לאחד הטובים שבהם יחד עם המשכו "ג'וליה תעלומה בפריז". למשחק גם נוצרו אתרי מעריצים מקומיים ברחבי העולם. ראיון עם מייסד קומפדיה גיל אילטוביץ תגובת חברת קומפדיה - מסע אל העבר, באתר www.old-games.org חגית פלג-רותם, ‏ל-27, אחותי, את מבלבלת בשכל!!!, באתר גלובס, 10 ביולי 2006 Julia: Podróż do przeszłości – Kolorowe lata 60., Encyklopedia polskiego dubbingu (בפולנית) Julia: Back to the Sweet 60's (Windows), My Abandonware (באנגלית אמריקאית) טריילרים למשחקי קומפדיה-ג'וליה ילדי הפרחים, נבדק ב-2024-01-26 Click07.Scanned_by_Yaniv.pdf, Google Docs מסע אל העבר - חיפוש, באתר www.old-games.org
עידאן

האם התכוונתם ל... מכלוף עידאן – רב בג'רבה שבתוניסיה משה עידאן – דיין ומקובל, שפעל באי ג'רבה ובעיר גאבס שבתוניסיה סארה עידאן – דוגמנית עיראקית, מלכת היופי של עיראק לשנת 2017 תמיר עידאן – ראש מועצה אזורית שדות נגב עידן (פירושונים)